stanford-oval/wikipedia huggingface dataset:
מילתא דבדיחותא
הערות שוליים

↑  מילון השפה העברית
↑  האקדמיה ללשון העברית
↑  רש"י על שבת ל:
↑  פני יהושע בהקדמה לסדר נשים
↑  תניא, חלק א, ז
הבהרה:  המידע בוויקיפדיה נועד להעשרה בלבד ואין לראות בו פסיקה הלכתית.
התחנה המרכזית של רמלה

| --- | --- |

 מיקום:  רמלה
 אתרים סמוכים:  תחנת הרכבת רמלה, קריית הממשלה
 שירות אוטובוסים:  לתל אביב והמרכז
 קואורדינטות:  31°55′37″N 34°52′37″E﻿ / ﻿31.92699°N 34.877076°E﻿ / 31.92699; 34.877076
  מפת מיקום  מפה דינמית   (למפת גוש דן מוגדלת) התחנה המרכזית של רמלה(למפת גוש דן רגילה) התחנה המרכזית של רמלה(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום התחנה המרכזית של רמלה(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום התחנה המרכזית של רמלה  he התחנה המרכזית של רמלהhe התחנה המרכזית של רמלהמפת  __ רמלה [‌למפה דינמית של השפלה וסביבותיה‌]מצפון: __ לוד, __ מועצה אזורית שדות דן ממזרח: __ מועצה אזורית חבל מודיעין ממזרח, מדרום וממערב: __ מועצה אזורית גזר ממערב: __ באר יעקב tabBackground:;tabBorder:#aaa;defaultTab:0;
 
התחנה המרכזית של רמלה הנקראת גם קניון קריית רמלה היא תחנה מרכזית של העיר רמלה. נמצאת בחלקה הדרומי העיר, סמוך לתחנת הרכבת רמלה בשדרות הרצל.
מבנה התחנה

התחנה כוללת בתוכה מרכז קניות בן שתי קומות כאשר התחתונה מביניהן משמשת כמפלס הרציפים של התחנה המרכזית. מקומות ההמתנה לאוטובוסים נמצאים בתוך המבנה, בשונה מתחנות מרכזיות אחרות בישראל, שכן הרציפים נמצאים בחוץ.
מעל התחנה המרכזית ישנו מבנה משרדים ובו משרדי ממשלה שונים.
בצמוד לתחנה ישנו חניון בן חמש קומות. במקור היו אמורות להיבנות שלוש קומות חניון נוספות אך רק השלד של המעליות של קומות אלו נבנה וגרם המדרגות אשר בנייתו נפסקה לאחר בניית הניצנים של קומה השישית שלא נבנתה.
שירות בתחנה

מהתחנה יוצאים קווי אוטובוס בעיקר למטרופולין תל אביב והמרכז, כולל ירושלים, את מרבית קווי האוטובוס מפעילה קווים, בין היתר קווים עירוניים, אזוריים וקווים לתל אביב, את שאר הקווים מפעילה אגד ו-2 קווים של אלקטרה אפיקים המפעילים את השירות הבינעירוני לדרום. ולצפון מפעילה רכבת ישראל באמצעות קווי רכבת מתחנת הרכבת רמלה הסמוכה לתחנה.
| קווים עירוניים> קו | קווים עירוניים> מפעילה | קווים עירוניים> מסלול | קווים עירוניים> רציף | קווים עירוניים> הערות נוספות |
| --- | --- | --- | --- | --- |
| 4 | קווים | תחנה מרכזית – שוק – היכל התרבות – משכנות – גיורא – אשכול – בן-גוריון – קניון עזריאלי – העיר העתיקה – נווה מאיר – קריית האמנים | 5 | ♿ |
| 5 | קווים | לוד, אחיסמך – בן-גוריון – קניון רמלוד – רמלה, אזור תעשייה – תחנה מרכזית – שוק – היכל התרבות – משכנות – גיורא – רמת דן, גבעת הדר – נווה יהונתן, נווה חוף – בן-גוריון – אשכול |  | ♿ |
| 7 | קווים | תחנה מרכזית – שוק – היכל התרבות – משכנות – גיורא – אשכול – נווה יהונתן, נווה חוף – בן-גוריון – אשכול – גיורא – היכל התרבות – שוק – תחנה מרכזית | 6 | ♿ |
| 11 | קווים | תחנה מרכזית – שוק – שדרות הרצל – צומת רמלה צפון – קריית מנחם בגין – לוד תחנת רכבת – רסקו – גבעת הזיתים – גני יער – תחנה מרכזית לוד | 7 | ♿ |
| קווים אזוריים ובינעירוניים> קו | קווים אזוריים ובינעירוניים> מפעילה | קווים אזוריים ובינעירוניים> מסלול | קווים אזוריים ובינעירוניים> רציף | קווים אזוריים ובינעירוניים> הערות נוספות |
| --- | --- | --- | --- | --- |
| 10 | קווים | תחנה מרכזית – פיקוד העורף – מצליח – קריית האמנים – מחנה פיקוד העורף – תחנה מרכזית | 4 | 🔄 |
| 12 | קווים | תחנה מרכזית – כלא איילון – תיכון רמלוד – אחיסמך – קניון צומת רמלה לוד – תיכון רמלוד – כלא איילון – תחנה מרכזית | 7 | 🔄 |
| 18 | קווים | רמלה - יד רמב"ם - עזריה - בית חשמונאי - כפר שמואל - גזר - כפר בן נון - משמר אילון - שעלבים - נוף איילון - מודיעין-מכבים-רעות | רחוב אצ"ל | מאסף |
| 23 | קווים | שוהם - צומת אל על - לוד - רמלה - באר יעקב | שד' הרצל |  |
| 26 | קווים | רמלה - בית עוזיאל - פתחיה - פדיה - כרמי יוסף - בקוע - נחשון - נווה שלום | 5 |  |
| 28 | קווים | רמלה – ניר צבי – באר יעקב | 4 |  |
| 29 | קווים | רמלה - מסוף שוהם | שד' הרצל |  |
| 150 | קווים | רמלה – לוד – מודיעין-מכבים-רעות | שד' הרצל |  |
| 153 | קווים | רמלה – מודיעין-מכבים-רעות | שד' הרצל |  |
| 154 | קווים | מודיעין-מכבים-רעות - רמלה - חולון | שד' הרצל |  |
| 239 | קווים | רמלה – לוד – נמל התעופה בן-גוריון | שד' הרצל |  |
| 244 | אגד | רמלה – לוד – יהוד – אור יהודה – מחלף גהה – בני ברק – רמת גן, קניון איילון | שד' הרצל |  |
| 247 | קווים | לוד - רמלה - באר יעקב - נס ציונה - ראשון לציון |  |  |
| 249 | אגד | רחובות – רמלה – לוד – פתח תקווה | שד' הרצל | ♿ |
| 293 | תנופה | רמלה – לוד – אריאל | שד' הרצל |  |
| 354 | קווים | רמלה - באר יעקב - כפר חב"ד - צומת בית דגן - בני ברק | שד' הרצל |  |
| 313 | אלקטרה אפיקים | רמלה - ראשון לציון - נס ציונה - יבנה - אשדוד | 1 |  |
| 323 | אלקטרה אפיקים | רמלה - בית החולים קפלן - אשדוד | 1 |  |
| 411 | בית שמש אקספרס | תל אביב-יפו – צומת חולון – רמלה – בית שמש |  |  |
| 433 | אגד | ראשון לציון – רמלה – מחלף חמד – ירושלים |  |  |
| 451 | קווים | רמלה – אזור – צומת חולון – תל אביב-יפו, תחנה מרכזית חדשה | 6 |  |
| 452 | קווים | תל אביב-יפו – רמלה | שד' הרצל |  |
| 458 | קווים | קריית האמנים - תחנה מרכזית רמלה - תל אביב, מסוף 2000 | שד' הרצל |  |
הערות שוליים

↑  בהתאם לכיוון הנסיעה. לכיוון לוד: רח' אצ"ל. לכיוון שכ' אשכול: שד' הרצל
↑  בהתאם לכיוון הנסיעה. לכיוון לוד: רח' אצ"ל. לכיוון ראשון לציון: שד' הרצל
↑  בהתאם לכיוון הנסיעה. לכיוון בית שמש: רציף 3. לכיוון ת"א: שד' הרצל
↑  בהתאם לכיוון הנסיעה. לכיוון ירושלים: רציף 2. מירושלים: שד' הרצל
↑  קו חד כיווני
שייע גלזר

שייע גלזר מבקיע שער מול השוער היוגוסלבי וידניץ' של קבוצת ראדניצקי
גלזר (משמאל) מקבל מדליית ספורטאי מצטיין לשנת 1950 משר החינוך זבולון המר, 1978
יהושע (שייע) גלזר (29 בדצמבר 1927 – 29 בדצמבר 2018) היה כדורגלן ישראלי, שנחשב לאחד מגדולי הכדורגלנים בישראל בכל הזמנים, ונמנה עם מבקיעי השערים המצטיינים גם בנבחרת ישראל. שיחק בעיקר בקבוצת מכבי תל אביב, ונחשב לאחד מסמליה ומגדולי שחקניה.
תארים

אליפויות (6): 1946/1947, 1949/1950, 1951/1952, 1953/1954, 1955/1956, 1957/1958
גביעי מדינה (6): 1945/1946, 1946/1947, 1953/1954, 1954/1955, 1957/1958, 1958/1959
תארים אישיים
מלך השערים של הליגה הבכירה (1): 1951/1952 (27 שערים)
לקריאה נוספת

שייע גלזר, יזהר ברנר, חולצה מספר 9, שנות ה-50
שייע גלזר (אתר נוסטלגיה)
רמי רוטהולץ, ‏‏אגדה: הכוכב שהובל מהמגרש לביתו על כתפי האוהדים, באתר ספורט1, 4 בינואר 2019
הערות שוליים

↑  "מת אגדת הכדורגל של ישראל" ישראל היום, שי ארצי, 30 בדצמבר 2018
↑  הגדולים מכולם: שייע גלזר קרן מכבי תל אביב
↑  אשר גולדברג, ‏‏שמו את הכדור בצד: השחקנים שנפלו למען הקמת מדינת ישראל, באתר ספורט1, 1 במאי 2017
↑  גוווול!, באתר ynet, 17 באפריל 2008
↑  איפה היינו ומה עשינו: אוצר שנות החמישים והשישים, עמ' 143
↑  הכתרת יקירי תל אביב 2007 באתר עיריית תל אביב-יפו
↑  משה שיינמן, ההתאחדות חגגה 90 לשייע גלזר, באתר ynet, 14 בדצמבר 2017
↑  שמעון אלבז, שייע גלזר הלך לעולמו, באתר ynet, 29 בדצמבר 2018
| ‏‏נבחרת ישראל‏ - גביע אסיה בכדורגל 1956 (מקום שני) |
| --- | --- | --- |
|   בלוט |   גלזר |   חלדי |   חודורוב |   ישראלי |   קופמן |   קרמר |   מתניה |   מרימוביץ' |   רבינוביץ' |    רוזנבוים |   שניאור |  סילברשטיין |   שפיגל |  סטלמך |  ויסוקר | מאמן: גיבונס  |   בלוט |   גלזר |   חלדי |   חודורוב |   ישראלי |   קופמן |   קרמר |   מתניה |   מרימוביץ' |   רבינוביץ' |    רוזנבוים |   שניאור |  סילברשטיין |   שפיגל |  סטלמך |  ויסוקר | מאמן: גיבונס  | ישראל |
| ‏‏נבחרת ישראל‏ - גביע אסיה בכדורגל 1960 (מקום שני) |
| --- | --- | --- |
|   אמר |   אהרונסקינד |   עצמון |   בנבנישתי |   גולדשטיין |   גלזר |   חודורוב |   קלמי |   ר. לוי |   ש. לוי |    לבקוביץ' |   מויססקו |  מנצ'ל |   נהרי |  סטלמך |  טיש |  ויסוקר | מאמן: מאנדי  |   אמר |   אהרונסקינד |   עצמון |   בנבנישתי |   גולדשטיין |   גלזר |   חודורוב |   קלמי |   ר. לוי |   ש. לוי |    לבקוביץ' |   מויססקו |  מנצ'ל |   נהרי |  סטלמך |  טיש |  ויסוקר | מאמן: מאנדי  | ישראל |
| --- | --- |
בקרת זהויות :  NLI: 987007463001905171  LCCN: nr96025408  VIAF: 299410632   WorldCat (עם VIAF): 299410632
דמבו (סרט, 2019)

| --- | --- |

כרזת הטיזר הרשמית
 מבוסס על:  דמבו הפיל המעופף 
 בימוי:  טים ברטון 
 הופק בידי:  ג'סטין שפרינגר אהרון קרוגר דרק פריי קאטרלי פראונפלדר
 תסריט:  אהרון קרוגר
 עריכה:  כריס לבנזון 
 שחקנים ראשיים:  קולין פארל Joseph Gatt שרון רוני מייקל באפר Ragevan Vasan לארס איידינגר אלן ארקין מייקל קיטון רושאן סת דני דה ויטו אווה גרין Douglas Reith בפסקה זו רשומה אחת נוספת שטרם תורגמה 
 מוזיקה:  דני אלפמן 
 צילום:  בן דייוויס 
 מדינה:  בריטניה בריטניה ארצות הברית ארצות הברית
 חברת הפקה:  אולפני וולט דיסני Tim Burton Productions
 חברה מפיצה:  סרטי אולפני וולט דיסני
 שיטת הפצה:  וידאו על פי דרישה, הפצה לאולמות הקולנוע 
 הקרנת בכורה:  ישראל 28 במרץ 2019 ארצות הברית 29 במרץ 2019
 משך הקרנה:  112 דק' 
 שפת הסרט:  אנגלית 
 סוגה:  סרט פנטזיה, סרט לכל המשפחה, סרט הרפתקאות 
 מקום התרחשות:  ניו יורק 
 תקציב:  170 מיליון דולר
 הכנסות:  276 מיליון דולר (19 באפריל 2019)
 הכנסות באתר מוג'ו:   untitleddisneyfairytalela
 אתר רשמי
 דף הסרט ב־IMDb
 
דמבו (באנגלית: Dumbo) הוא סרט הרפתקאות ופנטזיה אמריקאי שיצא לאקרנים בשנת 2019, תחת הפקתם של אולפני וולט דיסני ובהפצתם. הסרט מהווה עיבוד מחודש ורופף לסרט באותו השם של אולפני ההנפשה של וולט דיסני שיצא לאקרנים בשנת 1941.
הסרט מבוים על ידי טים ברטון ומשתתפים בו קולין פארל, אווה גרין, דני דה ויטו, מייקל קיטון ואלן ארקין בתפקידים ראשיים. הסרט יצא לאקרנים ב-29 במרץ 2019. בישראל, הסרט יצא לאקרנים ב-28 במרץ 2019 בתרגום ודיבוב עברי.
הסרט עלה בדיסני+ לכבוד השקתה בישראל ב-16 ביוני 2022.
תקציר העלילה

לאחר שהולט, כוכב קרקס לשעבר, חוזר משירות במלחמת העולם הראשונה  הוא מגלה שחייו השתנו ללא הכר. בניסיון לפרנס את עצמו ואת שני ילדיו, הוא מגלה שיהיה עליו לשנות מקצוע, ומסכים להמשיך לעבוד בקרקס של מקס מדיצ'י בתור מטפל ומאמן של פילי הקרקס. בתקופה זו נולד הפיל הצעיר בשם דמבו, אשר נאבק לשרוד במקום לאחר שאוזניו הענקיות - באופן יוצא דופן - הפכו אותו לבדיחת הקרקס והקהל. לאחר שילדיו של הולט מגלים שביכולתו של הפיל הצעיר לעוף בעזרת אוזניו הרחבות, הקרקס עושה קאמבק מרהיב ומושך אליו את היזם הכריזמטי וי. איי. ואנדרוויר, המגייס את הפיל המוזר ל"דרימלנד" (ארץ החלומות), מיזם בידור חדשני ופנטסטי. אך בעוד דמבו ממריא לגבהים חדשים, לצידה של הלוליינית הצרפתייה והיפהפייה, קולט מארצ'נט, הולט מגלה שמתחת למעטה הנוצץ, דרימלנד מלאה בסודות אפלים.
צוות השחקנים והדיבוב העברי

קולין פארל/ערן מור - הולט פרייר, כוכב קרקס לשעבר מקנטקי שחוזר לביתו ומגלה שחייו התהפכו. הולט נשכר על ידי מקס על מנת לטפל בפיל הצעיר שנולד לאחרונה, שעימו שני ילדיו מתיידדים.
אווה גרין/גלי הראל - קולט מארצ'נט, אמנית טרפז צרפתייה שמופיעה בקרקס. בהמשך הופכת לזוגתו החדשה של הולט.
דני דה ויטו/אבי פניני - מקס מדיצ'י, בעלי הקרקס הקטן שנרכש על ידי ואנדרמייר, בסוף הסרט מקים קרקס חדש.
מייקל קיטון/יגאל שדה - וי. איי. ואנדרווייר, יזם אכזרי ומסתורי שרוכש את הקרקס על מנת להרוויח כסף מעובדת היותו של הפיל האטרקציה המרכזית של הקרקס.
אלן ארקין/צביקה פורמן - ג'יי גריפין רמינגטון טייקון מהוול סטריט.
ניקו פארקר/איה שני - מילי פרייר, בתו של הולט. חובבת מדע.
פינלי הובינס/עידו רבי - ג'ו פרייר, בנו של הולט. רוצה להיות אומן קרקס כמו הוריו.
דאוביה אופארי/יורם יוספסברג - רונגו.
ג'וזף גאט/אורי זלצמן - נילס סקלינג.
שרון רוני/שירלי לילו - מיס אטלנטיס.
מייקל באפר/צביקה פורמן - בריטון בייטס, המנהל של מיזם "דרימלנד".
פרנק בורוק - פאק.
ג'ו אוזמונד - הטבח של הקרקס.
הפקה > פיתוח

ב-8 ביולי 2014, אולפני דיסני הכריזו שעיבוד בלייב-אקשן עבור סרטם באותו השם משנת 1941 נמצא בשלבי הפיתוח. עם ההכרזה, האולפנים אישרו שהתסריטאי אהרון קרוגר יכתוב את התסריט עבור הסרט ושהמפיק ג'סטין שפרינגר נשכר למלאכת ההפקה יחד עם קרוגר. ב-10 במרץ 2015, האולפנים הכריזו שהבמאי טים ברטון יביים את הסרט. ב-15 ביולי 2017, הוכרז שהסרט ייצא לאקרנים ב-29 במרץ 2019.
הפקה > ליהוק

בינואר 2017, נודע כי וויל סמית' ניהל משא ומתן על גילום דמותו של הולט פרייר, אב לילדים שמפתחים חברות עם הפיל הצעיר לאחר שגילו אותו בקרקס. עם זאת, מאוחר יותר, סמית' נשר מהפרויקט עקב "בעיות תזמון", כמו כן בגלל סיבות אחרות. התפקיד הוצע גם לכריס פיין וקייסי אפלק לפני שקולין פארל לוהק לתפקיד.
במרץ 2017, אווה גרין ודני דה ויטו הצטרפו לצוות השחקנים. באפריל 2017, מייקל קיטון הצטרף לצוות לשחקנים, לאחר שהאולפנים ניהלו משא ומתן עם טום הנקס על גילום דמותו של ואנדרווייר. במהלך קיץ 2017 דוביה אופראי, ג'וזף גאט ואלן ארקין הצטרפו לצוות השחקנים. דה ויטו אמר ש"[הוא אוהב] את טים וש[הוא] יעשה הכל כדי להיות איתו בסרט". דה ויטו הוסיף ואמר שברטון הוא "תמיד נלהב, תמיד אמן, תמיד חושב על מלאכה, תמיד מצייר עם מוחו", וכי הוא הרגיש כ"חלק כלשהו מלוח צבעים, ערכית צבעים" במהלך צילומי הסרט.
הפקה > צילומים

הפקת הסרט החלה במאי 2017, בעוד צילומי הסרט החלו במהלך יולי 2017 בבריטניה. במקור, צילומי הסרט היו אמורים להתחיל במרץ 2017, אך נדחו מכיוון שדמותו של ואנדרווייר עוד לא לוהקה. במהלך הצילומים, צוות ההפקה השתמש בשני אביזרים דמויי פילים על מנת לקבל תחושה של הגודל והצורה של הפיל במהלך הסצנה; ביחס לזווית הצילום והתאורה. שלא כמו בשאר העיבודים המחודשים של אולפני וולט דיסני לסרטיהם המונפשים עד כה, רוב הסרט צולם בסטים ריאלסטיים באולפני פיינווד וקרדינגטון איירפילד שבבריטניה.
הפקה > גמר הפקה

האפקטים חזותיים עבור הסרט סופקו על ידי החברות "Moving Picture Company", "Framestore" ו-"Rise FX", תחת פיקוחו של פטריק לדה, ריצ'רד הובר, ג'ונתן ובר, ריצ'רד סטאמרס והופקו על ידי האל קוזנס עם עזרתן של החברות "Rising Sun Pictures" ו-"Rodeo FX". הסרט נערך על ידי כריס לבנזון, ששיתף פעולה עם ברטון בסרטיו הקודמים.
הפקה > פסקול

ב-4 באוקטובר 2017, נחשף שהמלחין דני אלפמן, ששיתף פעולה פעמים רבות עם ברטון ברבים מסרטיו, ילחין את הפסקול עבור הסרט, שישלב את המוזיקה מאת פרנק צ'רצ'יל ואוליבר ואלס מהסרט המקורי. הזמרת הנורווגית אורורה ביצעה עבור העיבוד המחודש קאבר של השיר "Baby Mine" מהסרט המקורי.
קרבפנם

קרבפנם היא אנטיביוטיקה רחבת טווח מקבוצת הבטא לקטם. שלושה תכשירים עיקריים מקבוצת הקרבפנם נמצאים בשימוש: אימיפנם (Imipenem), מרופנם (Meropenem) וארטפנם (Ertapenem).
טווח פעולה

טווח הפעולה של אימיפנם ומרופנם דומה וכולל חיידקים גראם-חיוביים (אך לא כנגד MRSA, ולא כנגד MRSE ויתר חיידקי Enterococcus עמידים), חיידקים גראם-שליליים (כולל בטא לקטמאז רחב ספקטרום (ESBL) וחיידקי הסוג Pseudomonas), אל-אווירניים וכן פעילות מסוימת כנגד חיידקי הסוג Mycobacterium.
ארטפנם אינו יעיל כנגד Pseudomonas aeruginosa, חיידק נפוץ הגורם זיהומים אצל מדוכאי מערכת החיסון ובבתי חולים. לשני חיידקים עמידות אינטרינזית כנגד קרבפנם - Stenotrophomonas maltophillia ו-Burkholderia cepacia.
בשנים האחרונות נצפית עמידות הולכת וגוברת של משפחת חיידקי Enterobacteriaceae (חיידקי מעיים גראם שליליים) כנגד אנטיביוטיקות מקבוצת הקרבפנם. עמידות זאת המכונה גם CPE מועברת על גבי פלסמיד.
החל משנת 2006 נצפית בישראל התפרצות של זיהומי Klebsiella pneumoniae עמידה לקרבפנם במנגנוני CPE.
שימושים

טווח הפעולה הרחב של אימיפנם ומרופנם מאפשר שימוש בהם כתרופת בחירה בזהומים פולשניים חמורים, בטרם זוהה מחולל הזיהום, בעיקר בבתי חולים, בהם יש אוכלוסייה של חיידקים שפיתחה עמידות כנגד תכשירי אנטיביוטיקה רבים.
עם זאת, מכיוון שמציאת אנטיביוטיקה יעילה נגד חיידקים עמידים לקרבפנם היא קשה, מומלץ להשתמש בקרבפנם באופן מוגבל, ולהשתמש באנטיביוטיקות אחרות במידת האפשר. קיימים אף מוסדות רפואיים בהם השימוש בקרבפנמים מוגבל, ומותנה באישור מומחה למחלות זיהומיות.
תופעות לוואי

תופעת הלוואי הנפוצה היא אלרגיה ובעיקר פריחה. חלק מהאנשים הרגישים לפניצילין יהיו גם רגישים לקרבפנם.
תכשירים ממשפחת הקרבפנם יכולים לגרום פרכוסים. תופעת לוואי זו שכיחה בעיקר בילדים קטנים, ובעיקר בשימוש באימיפנם שחדירותו למוח גדולה משל מרופנם. מסיבה זו מועדף השימוש במרופנם בילדים תחת גיל 12 שנים ולטיפול בדלקת קרום המוח בכל הגילאים.
תופעות לוואי נוספות של משפחת הקרבפנמים כוללות בחילות, הקאות, שלשולים, וסרפדת. במינונים גבוהים, ובמיוחד במטופלים הסובלים מתפקוד כלייתי נמוך, עלולות התרופות מקבוצה זו לגרום להתקפים אפילפטיים.
ראו גם

Carbapenem-resistant enterobacteriaceae
הערך "קרבפנם", באתר "ויקיתרופות"
הערך "קרבפנם", באתר ויקירפואה
מחוזות מסצ'וסטס

במדינת מסצ'וסטס שבארצות הברית ישנם 14 מחוזות.
הגדול שבמחוזות מסצ'וסטס הוא מחוז ווסטר (3,919 קמ"ר), הקטן שבהם הוא מחוז ננטאקט (124 קמ"ר), והמאוכלס שבהם הוא מחוז מידלסקס (כ-1,503,085 תושבים נכון ל-2010). עיר הבירה, בוסטון, נמצאת במחוז סאפוק.
רשימת המחוזות

הטבלה שלהלן ממוינת כברירת מחדל לפי גודל האוכלוסייה במחוז. לחיצה על החצים הקטנים בתא העליון של כל עמודה תמיין מחדש את הטבלה לפי פרמטרים אחרים.
| מחוז | שם בשפת המקור | מושב המחוז | שנת הקמת המחוז | אוכלוסייה  נכון לשנת 2010 | שטח (קמ"ר) | תמונה |
| --- | --- | --- | --- | --- | --- | --- |
| מחוז מידלסקס | Middlesex County | קיימברידג' ולוול | 1643 | 1,503,085 | 2,134 |  |
| מחוז ווסטר | Worcester County | ווסטר | 1731 | 798,552 | 3,919 |  |
| מחוז אסקס | Essex County | סיילם ולורנס | 1643 | 743,159 | 1,290 |  |
| מחוז סאפוק | Suffolk County | בוסטון | 1643 | 722,023 | 150 |  |
| מחוז נורפוק | Norfolk County | דדהאם | 1793 | 670,850 | 1,036 |  |
| מחוז בריסטול | Bristol County | טאונטון | 1685 | 548,285 | 1,440 |  |
| מחוז פלימות' | Plymouth County | פלימות' וברוקטון | 1685 | 494,919 | 1,712 |  |
| מחוז האמפדן | Hampden County | ספרינגפילד | 1812 | 463,490 | 1,601 |  |
| מחוז בארנסטייבל | Barnstable County | בארנסטייבל | 1685 | 215,888 | 1,026 |  |
| מחוז המפשייר | Hampshire County | נורת'המפטון | 1662 | 158,080 | 1,370 |  |
| מחוז ברקשייר | Berkshire County | פיטספילד | 1761 | 131,219 | 2,411 |  |
| מחוז פרנקלין | Franklin County | גרינפילד | 1811 | 71,372 | 1,818 |  |
| מחוז הדיוקס | Dukes County | אדגרטאון | 1695 | 16,535 | 269 |  |
| מחוז ננטאקט | Nantucket County | ננטאקט | 1695 | 10,172 | 124 |  |
מפת מחוזות מסצ'וסטס
מפת צפיפות אוכלוסין של מסצ'וסטס עם חלוקה למחוזות. מעודכן על סמך נתוני מפקד האוכלוסין של 2010
יש לך חלב?

לוגו הקמפיין "יש לך חלב?"
יש לך חלב? (באנגלית: Got Milk?‎) הוא הסיסמה של קמפיין פרסומי מטעם ועדת יצרני החלב של קליפורניה (California Milk Processor Board). הקמפיין מתקיים מאז 24 באוקטובר 1993, והוא נועד לעודד צריכת חלב. בהמשך הותר השימוש בסיסמה גם ליצרני חלב אחרים ולחקלאים. הסלוגן מהווה את אחת מסיסמאות הפרסום המוכרות בארצות הברית.
יצרני החלב בקליפורניה החליטו לממן את הקמפיין הפרסומי, לאחר תקופה ארוכת-שנים שהתאפיינה בירידת מכירות החלב. הקמפיין הפך לאחד הבולטים בתקופתו, והסיסמה "יש לך חלב?" הפכה לסיסמה מוכרת. נעשו עליה פרפרזות רבות, בצורת פרסומים עם סיסמה דומה, בהם הוחלפה המילה "חלב" במוצרים אחרים. הקמפיין הוביל לעלייה במכירות החלב בקליפורניה, אך לא בשאר ארצות הברית. עם זאת, הקמפיין בלם את הירידה העקבית במכירות החלב.
ב-1995 הותר השימוש בסיסמה לפרסומות של ועדת יצרני החלב הלאומית (National Milk Processor Board, או MilkPEP), שהפיקה מאז פרסומות רבות בכיכובם של ידוענים מתחומי הספורט והבידור, וכן דמויות מצוירות. בפרסומים אלו פניהם של הידוענים עוטרו ב"שפם" לבן של חלב, כאשר סיסמת הפרסום "Where's Your Mustache?‎" (היכן השפם שלך?) הפכה אף היא לסיסמה ידועה.
הערות שוליים

↑  דאגלס ב. הולט, בפסקה Launch Ads
↑  Got Milk? Campaign, באתר Marketing Campaign Case Studies
↑  Michael Daehn, ‏The Seven Keys to Marketing Genius, עמ' 80, באתר גוגל ספרים
| --- | --- |
בקרת זהויות :  MusicBrainz: ff23af04-2762-4bb1-9577-5ec66304dbed
לקטולוז

| --- | --- |

 שם IUPAC
 4-O-β-D-Galactopyranosyl-β-D-fructofuranose
 שמות מסחריים בישראל
 אבילק, לבולק
 נתונים כימיים
 כתיב כימי:  C12H22O11 
 מסה מולרית:  342.297 גרם למול
 נתונים פרמוקוקינטיים
 זמינות ביולוגית:  נספג באופן מועט
 מטבוליזם:  100% במעי
 זמן מחצית חיים:  1.7-2 שעות
 הפרשה:  בצואה
 בטיחות
 מעמד חוקי:  לא דרוש מרשם רופא
 קטגוריית סיכון בהריון:  קטגוריית סיכון B 
 סיכון לתלות:  נמוך
 דרכי מתן:  סירופ (PO), מתן רקטלי (PR)
 אינטראקציות עם תרופות אחרות:  1. תרופות שמגבירות את הפרשת השתן 2. קורטיקוסטרואידים 3. אמפוטריצין B 4. תרופות משלשלות אחרות 5. דיגוקסין 6. תרופות לטיפול במחלות מעי דלקתיות
 מזהים
 קוד ATC:  A06AD11 
 מספר CAS:  4618-18-2
 PubChem:  11333
 ChemSpider:  10856
 
לקטולוז (באנגלית Lactulose) הוא דו-סוכר הנמצא בשימוש רפואי משנת 1957 לטיפול במחלות כגון עצירות כרונית, אנצפלופתיה כבדית ומחלת כליות כרונית.
מנגנון הפעולה מבוסס על תסיסת לקטולוז על ידי מיקרוביוטה של המעי. התרופה מוכרת בישראל בשמות המסחריים אבילק (Avilac) ולבולק (Laevolac). התרופה עצמה מכילה סוכרים נוספים כמו: פרוקטוז, גלקטוז ולקטוז. שימוש ממושך בתרופה עלול להזיק. מכיוון שלקטולוז היא תרופה הפועלת מקומית במעי ואינה נספגת לדם, היא בטוחה יותר מכמה משלשלים אחרים.
תופעות הלוואי העיקריות של לקטולוז כוללות כאבי בטן וגזים. זמן תחילת ההשפעה של התרופה הוא בין 12 ל-48 שעות וכך גם משך ההשפעה שלה.
היסטוריה

יוהנס ביכר, פרופסור לרפואה ולפרמקולוגיה קלינית בשווייץ, פרסם את הניסוי הראשון שלו עם לקטולוז ב-The Lancet ב-1966. למרות השפעה טובה של התרופה על עצירות, טיפול זה נתקל בספקנות. לאחר ניסוי נוסף בשנת 1969, החברה המדעית והרפואית החלה לקבל את התרופה.
הרעיון של ביכר היה שלקטולוז אינו נספג במעי הדק ולכן מגיע למעי הגס. שם לקטולוז מזין את צמיחת הלקטובצילים. עליית החומציות במעי הגס תפחית את ספיגת האמוניה. בכמה מחקרים נמצא שהפחתה באמוניה נמצאת בקורלציה עם ירידה ב-pH בצואה. לפני כן, אינגלפינגר (רופא עמית של פרופסור יוהנס ביכר) הציע תפקיד עבור לקטולוז באנצפלופתיה כבדית לאחר שאחרים גילו שלקטובצילים משתמשים בלקטולוז ליצירת חומצה לקטית, ובכך יצרו מצב המקדם צמיחה על חשבון חיידקים אחרים.
ביכר לקח שני חולים עם פרופיל מחלתי של אנצפלופתיה כבדית אשר טופלו ברצף במספר טיפולים שהתחלפו מדי שבוע. התרופות השונות שניתנו למטופלים היו ניומיצין, סורביטול ולקטולוז. בשני החולים, לקטולוז שיפרה באופן משמעותי את הסימפטומים של מחלתם (אנצפלופתיה כבדית). בנוסף הייתה היעלמות של "רעד מתנופף" (רעד גס של הידיים - סימן של המחלה). אך נישאר סיכון להישנות (חזרה של המחלה) אנצלופתיה כבדית במידה והטיפול הראשוני היה סורביטול ולאחר מכן הוחלף בלקטולוז. הלקטולוז שסיפקה פיליפס-קופר הייתה מכונה דופאלק (סירופ בטעם תפוז בשימוש רגיל לטיפול בעצירות). רמות האמוניה במטופלים ירדו עם שיפור האנצפלופתיה הכבדית ולהפך.
העדויות ללקטולוז כטיפול ראשון הן במידה רבה מבוססות על ניסיון קליני. נחשפה סקירה מערכתית שרוב המחקרים בוצעו בתחילת שנות ה-70 והיו באיכות נמוכה (לפי הסטנדרטים של תחילת המאה ה-21). לקטולוז לא שיפר את התמותה במטופלים, וההשפעה בטווח הארוך לא הייתה מתמשכת.
שימוש רפואי

לקטולוז ניתנת לרכישה ללא מרשם אך מקובל להשתמש בה במשך שבועיים לכל היותר. במידה וסובלים מעצירות ממושכת או במידה והבעיה לא נפתרת אחרי שבועיים ניתן לפנות לרופא המטפל. לקטולוז מתחילה לפעול תוך 12 עד 48 שעות לאחר הנטילה. אופן נטילת התרופה הוא בסירופ או מתן רקטלי (לא נפוץ בישראל). המינון השכיח לטיפול בעצירות הוא בין 15-30 מיליליטר פעם ביום. לטיפול באנצלופתיה כבדית המינון המומלץ הוא 30–50 מיליליטר 3 פעמים ביום. אפשר ליטול את התרופה יחד עם מזון או בין הארוחות, מומלץ להקפיד על שתייה מרובה של נוזלים בזמן שמטופלים בתרופה. ניתן לתת את התרופה לחולה המרותק למיטה. הטיפול מיועד גם לשימוש ארוך טווח, אם כי שימוש ממושך עלול לגרום לתלות בתכשירים משלשלים.
בילדים התרופה מיועדת רק לטיפול בעצירות. התרופה תינתן רק בהמלצת רופא, והוא קובע את המינון. להלן המינון המקובל בחלוקה לפי גילאים:
עד גיל שנה: עד 5 מיליליטר פעם ביום.
1 עד 6 שנים: 5 או 10 מיליליטר פעם ביום.
7 עד 14 שנים: 10 או 15 מיליליטר פעם ביום.
14 שנים ויותר: 15 או 30 מיליליטר פעם ביום.
אופן פעולה

לקטולוז הוא נגזרת סינתטית של מולקולת סוכר גדולה. במעי הגס, הלקטולוז מפורק לחומצות אורגניות על ידי חיידקים המצויים במעיים. התוצר של פירוק הלקטולוז מושך מים ומגביר תנועתיות מעיים. בנוסף משתמשים בלקטולוז למניעת הפרעות מוחיות הנלוות להפרעה חמורה בתפקוד הכבד, עקב יכולתו של לקטולוז להפחית את רמת האמוניה בדם על ידי הוצאת אמוניה עודפת בצואה.
אינטראקציות עם תרופות אחרות

תרופות שמגבירות את הפרשת השתן - כגון פורוסמיד או הידרוכלורתיאזיד. השילוב ביניהן לבין לקטולוז יכול להעלות את הסיכון להפרעות במלחים בדם ובמיוחד לגרום לירידה ברמות האשלגן בדם.
קורטיקוסטרואידים - כגון פרדניזון. השילוב ביניהם לבין לקטולוז יכול להעלות את הסיכון להפרעות במלחים בדם ובמיוחד לגרום לירידה ברמות האשלגן בדם.
אמפוטריצין B (אנ') - תרופה נגד פטריות שניתנת בבתי החולים. השילוב בינה לבין גלוקולוז יכול לגרום לירידה ברמות האשלגן בדם, לכן מומלץ לנטר את רמות האשלגן בדם אם יש טיפול משולב.
תרופות משלשלות אחרות - השילוב איתן יכול לגרום לשלשול, אם סובלים מאנצלופתיה כבדית יש להימנע משילוב תרופות משלשלות אחרות עם לקטולוז.
דיגוקסין - מפני שלקטולוז יכולה לגרום לירידה ברמות האשלגן בדם בשילוב עם דיגוקסין מעלה את הסיכון להרעלת דיגוקסין (חוסר תיאבון, בחילות, הקאות, שינויים בראייה והפרעות קצב (כמו דופק גבוה או דופק לא סדיר)). אפשר לשלב את התרופות יחד אבל צריך לנטר את רמות הדיגוקסין והאשלגן בדם.
תרופות לטיפול במחלות מעי דלקתיות (קרוהן וקוליטיס)-לקטולוז משפיע על רמת החומציות במעי הגס ולכן יכולה להוריד מיעילות התרופות לטיפול במחלות מעי דלקתיות.